הקול בראש

הקול בראש (באנגלית: Inside Out, בתרגום מילולי לעברית: מבפנים החוצה) הוא סרט דרמה קומית בהנפשה ממוחשבת של פיקסאר ודיסני מ-2015, והראשון בזיכיון "הקול בראש". הסרט בוים על ידי פיט דוקטר, ונכתב על ידי מג לה-פוב וג'וש קולי, וכן גם על ידי דוקטר עצמו. הסרט זכה בפרס אוסקר לסרט המונפש הטוב ביותר. "הקול בראש" זכה להצלחה גדולה. הסרט גרף הכנסות של $856,130,132, ובכך דורג כסרט השביעי המכניס ביותר של שנת 2015 וכן גם כסרט ה-45 בהכנסות בהיסטוריה. בנוסף להכנסות הגבוהות, הסרט זכה גם לשבחים רבים, ובאתרי הסקירה "Rotten Tomatoes" ו-"Metacritic" הוא קיבל ציונים של 98% ו-94, בהתאמה. סרט ההמשך הקול בראש 2 יצא לאקרנים בישראל ב-12 ביוני 2024. עלילת הסרט מתרחשת בתוך ראשה של ילדה בת 11 בשם ריילי אנדרסון, המובלת בחייה על ידי חמשת רגשותיה: שמחה, עצב, כעס, גועל ופחד. חמשת רגשותיה של ריילי שוכנים במרכז המוח במקום הנקרא "המפקדה הראשית". המפקדה הראשית מחוברת לשאר חלקי המוח דרך חמישה איים הבונים את אישיותה של ריילי: אי השטויות, אי החברות, אי ההוקי, אי הכנות ואי המשפחה. בתוך המפקדה, נמצא לוח הבקרה, בו בכל פעם שולט רגש אחר וגורם לריילי להרגיש אותו, לפי הצורך. עוד במפקדה, נמצאים זיכרונות הליבה, שהם הזיכרונות החשובים ביותר בחייה של ריילי, וכן הזיכרונות שנאספו במהלך היום, שהם פחות חשובים ומועברים לזיכרון לטווח-ארוך. ריילי עוברת ממינסוטה לסן פרנסיסקו ומתקשה להסתגל למקום החדש. לאחר ריב של ריילי עם הוריה, רגשותיה של ריילי מתקשים למצוא פתרונות לעצבותה, ובין כולם פורצת מריבה בנוגע להתנהלות אותה הם צריכים להוביל. על מנת לשמח את ריילי, שמחה מקרינה לה את זיכרונות הליבה השמחים שלה, עד שלפתע עצב נוגעת בהם והופכת אותם לעצובים. שמחה פורקת את זעמה על עצב, שמגיבה באדישות, אך ממשיכה לנסות ולגעת בזיכרונות הליבה, מה שמוביל מאבק פיזי שבסופו השתיים משוגרות לחלל הזיכרון לטווח ארוך, רחוק מהמפקדה הראשית. שמחה ועצב רחוקות מהמפקדה ומנסות לחזור אבל הן לא יודעות שבזמן שהן מנסות לחזור פחד, כעס וגועל הורסים את ריילי ומפילים איי אישיות. עצב ושמחה מוצאות את בינג בונג (החבר הדמיוני של ריילי, ריילי שכחה אותו בגיל ההתבגרות), והוא מסכים לעזור להן ושמחה מבטיחה להזכיר אותו לריילי. ריילי לא מצליחה להתחבר לילדים בבית הספר ומבלה לבד בהפסקות. שמחה, עצב ובינג בונג נכנסים לקיצור דרך לרכבת שמובילה למפקדה, אבל מפספסים את הרכבת. בינג בונג לוקח את הבנות לקיצור דרך נוסף, דרך "ארץ הדמיון" - שם יש עיר עם עננים וגביעים וחבר דמיוני לריילי, בינתיים ריילי נבחנת לקבוצת הוקי אך לא מצליחה לשמוח מכך ופורשת מהבחינה. שמחה ועצב לא מצליחות לחזור, ובסוף שמחה ובינג בונג נופלים לתהום, ושם נמצאים בסכנה להשכח לנצח. שמחה המיואשת מביטה באחד הזכרונות השמחים של ריילי, ומגלה שבדיוק לפני רגעי השמחה פקד את ריילי רגע עצוב, ודווקא בגללו הגיע רגע השמחה. שמחה מבינה שלפעמים חייבים להיות עצובים כדי לשמוח. באמצעות הקרבתו של בינג בונג שמחה מצליחה לצאת מהתהום, ולמצוא את עצב. פחד כעס וגועל לא יודעים איך להתמודד עם המצב, וגורמים לריילי לתכנן לברוח בחזרה למינסוטה. שמחה ועצב מצליחות להגיע חזרה למפקדה. שמחה מסבירה לכולם כי רק עצב יכולה לתקן את המצב. ריילי חזרה הביתה ומספרת להוריה שלמרות שניסתה להיות אמיצה, ושמחה, היא מתגעגעת לביתה הישן, ועצובה. הוריה מנחמים אותה ומספרים לה כי גם הם מתגעגעים. המשפחה מתפייסת, והשלווה חוזרת למפקדה. בסוף הסרט ריילי החלה לשחק הוקי בנבחרת של סן פרנסיסקו. סיפור הסרט מבוסס בעיקרו על ילדותו של פיט דוקטר, הבמאי, ועל התבגרות בתו, אלי. ילדותו של דוקטר הביאה את סיפור המעבר מעיר המקור למקום חדש ולא ידוע, והתבגרות בתו הביאה את סיפור חייהם של הרגשות במוח. דוקטר הציג את הרעיון לדרג הבכיר של אולפני פיקסאר, אך הם חשבו כי הוא מתוחכם מדי. למרות זאת, בשל הצלחת סרטו הקודם, "למעלה", הן ביקורתית והן מסחרית, הם החליטו לתת לרעיון צ'אנס. ההפקה הראשונית החלה בעת משבר גדול אותו חוו אולפני פיקסאר, וכאשר הדרג הבכיר בו עסק יותר באולפני ההנפשה של וולט דיסני, מה שגם הוביל לכך שג'ון לאסיטר לא לקח חלק בסרט. דוקטר אסף לצדו צוות גדול לפיתוח קו עלילה. בתחילה, הרעיון היה כי הסרט יתמקד בדמות זכר, ולא נקבה, אך לאחר פרסום מחקר שהציג כי נערות בגילאי התבגרות קשובות לביטויי הרגשות שלהן יותר מאשר נערים, הוחלט להפוך את הדמות לנקבה. רעיון ראשוני נוסף הציג את הדמות הראשית נופלת לדיכאון עמוק, אך דוקטר שלל אותו, בטענה שהוא "בלתי הולם". כאשר הסתיימה העבודה על טיוטת התסריט הראשונה, היא הוצגה לדרג הבכיר של אולפני פיקסאר, שהפיק אותו כסקיצת סטוריבורד והקרין אותו בפני קהל אקראי. הקרנות המבחן כשלו וזכו לביקורות מעורבות, מה שגרם לאולפנים לדחות את ההפקה. דוקטר לא וויתר, וכתב שש טיוטות תסריט נוספות. בשנת 2012, אחרי כארבע שנים של עבודה מתמשכת, דוקטר חשש כי הפרויקט יבוטל סופית וכי הוא יפוטר, ובניסיון אחרון הוא כתב טיוטה נוספת שבה הוא שכתב את העלילה כולה. האולפנים הפיקו על פי התסריט החדש סקיצת סטוריבורד נוספת ועשו לה הקרנת מבחן שזכתה לביקורות חיוביות. רק אז, אחרי ארבע שנות עבודה, הסרט קיבל אור ירוק, והחלה הפקתו המעשית. הצגת הבכורה של הסרט התקיימה ב-18 במאי 2015 בפסטיבל קאן, בהקרנה מחוץ לתחרות. בארצות הברית החלו הקרנות הסרט ב-19 ביוני, ובישראל יום קודם לכן, ב-18 ביוני. סרט קצר בשם "לבה" מלווה את "הקול בראש", ומוקרן לפניו ובו מדבבים ושרים הזמרים חובי סטאר ועדי כהן. ב-16 ביוני 2015 יצא לאור פסקול הסרט על ידי חברת התקליטים "וולט דיסני רקורדס", בשם "Inside Out: Original Soundtrack". הפסקול נכתב על ידי מייקל ג'אקינו, וזה החמישי שהוא כתב עבור סרט של אולפני פיקסאר. "הקול בראש" זכה להצלחה רבה, וגרף בקופות ברחבי העולם הכנסות של $856,130,132, מתוכן $356,461,711 בצפון אמריקה ו-$499,668,421 בשאר העולם. הכנסות אלו מדרגות את הסרט כסרט השביעי המכניס ביותר של שנת 2015, הסרט העלילתי ה-45 בהכנסותיו בהיסטוריה, וכן גם כסרט השלישי בהכנסותיו של אולפני פיקסאר. הסרט הפך לשובר קופות גם בישראל, ונמכרו לו כ-580,000 כרטיסים. בצפון אמריקה, גרף הסרט הכנסות של $349,617,280, שהן כ-41.6% מכלל הכנסות הסרט. בתחילת הפצתו הוצג הסרט ב-3,946 בתי קולנוע, מתוכם ב-3,100 בתלת-ממד. הכנסות ערב הפתיחה של הסרט הניבו כ-$3,700,000, מה שהופך אותו לערב הפתיחה הרווחי ביותר עבור פיקסאר, כשעקף את הסרט "בית ספר למפלצות" עם כ-$2,600,000. ההכנסות הכוללות של יום הפתיחה הניבו כ-$34,200,000, מה שהופך אותו ליום הפתיחה השני הרווחי ביותר עבור פיקסאר, כשהראשון הוא "צעצוע של סיפור 3" עם $41,100,000. גם סוף השבוע הראשון של הסרט היה מוצלח, והניב הכנסות של כ-$90,400,000. השבוע הראשון של הסרט בכללותו זכה להצלחה רבה, והניב הכנסות של כ-$133,000,000. הכנסותיו הגבוהות יחסית של הסרט בשבוע הפצתו מיוחסות לכך שבאותו הזמן 91% מבתי הספר היו בחופשה, דבר שהעניק זמן חופשי רב לבילויים, בהם קולנוע, ולכך שלאחר הצגת הבכורה שלו בפסטיבל קאן הוא קיבל ציון של 94% באתר הסקירה "Rotten Tomatoes" מאלו שנכחו, דבר שגרם לכיסוי תקשורתי חיובי. "הקול בראש" זכה לשבחים רבים. מספר מבקרי קולנוע הכתירו אותו כסרט הטוב ביותר בהיסטוריה של פיקסאר, וכן ציינו לשבח את דיבובם של איימי פולר ופיליס סמית כדמויותיהם של שמחה ועצב. אתר הסקירה "Rotten Tomatoes" העניק לסרט ציון של 98% (בהתבסס על 301 ביקורות, מתוכן 296 "טריות" ו-5 "רקובות"), ואתר הסקירה "Metacritic" העניק לסרט ציון של 94 (בהתבסס על 48 ביקורות, כשכולן חיוביות). בנוסף, באתר "CinemaScore" קיבל הסרט ציון "A+‎" ("מעולה"/"מצוין")., וכן באתר IMDB הסרט קיבל ציון של 8.1, אשר מציב אותו ב Top 250 הסרטים הטובים ביותר בכל הזמנים. לפני הפצתו של הסרט, עלה חשש מאיכותו, בשל הסרטים הקודמים של פיקסאר, דוגמת "אמיצה" ו"מכוניות 2", שזכו לקונצנזוס ציבורי שהגדיר אותם כ"גרועים". בסופו של דבר, לאחר צאתו זכה "הקול בראש" לשבחים רבים, על העלילה, ההנפשה והדיבוב, ונאמר כי הוא מחזיר את פיקסאר לימיה הטובים ול"תהילת העבר". אף על פי כן, עלו תהיות לגבי תאימות הסרט לגילאים צעירים, בשל המורכבות הרבה שבו, אם כי גם נאמר שהמורכבות היא זו שמייחדת אותו. במצעדים ודרוגים רבים של שנת 2015 בתעשיית הקולנוע, "הקול בראש" זכה לשבחים רבים ולביקורות מהללות. באתר הסקירה "Rotten Tomatoes" הסרט דורג כסרט השני הטוב ביותר לשנה, ובאתר הסקירה "Metacritic" הוא דורג במקום הרביעי ברשימה דומה. פורום מבקרי הקולנוע בישראל העניק לסרט את פרס "הסרט הבינלאומי הטוב ביותר". בשקלול כלל הדרוגים שפורסמו ברחבי האינטרנט ובעיתונות המודפסת על שנת 2015 בתעשיית הקולנוע, הסרט דורג בעשירייה הפותחת של כ-330 רשימות, מתוכן ב-26 במקום הראשון. ערך מורחב – הקול בראש 2 באירוע D23 2022 הכריזו על סרט המשך שצפוי לצאת בקיץ 2024. הסרט יעסוק בריילי המתבגרת. מדיה וקבצים בנושא הקול בראש בוויקישיתוף אתר האינטרנט הרשמי של הקול בראש הקול בראש, ברשת החברתית אקס (טוויטר) "הקול בראש", במסד הנתונים הקולנועיים IMDb (באנגלית) "הקול בראש", באתר נטפליקס "הקול בראש", באתר AllMovie (באנגלית) "הקול בראש", באתר Rotten Tomatoes (באנגלית) "הקול בראש", באתר Box Office Mojo (באנגלית) "הקול בראש", באתר Metacritic (באנגלית) "הקול בראש", באתר אידיבי "הקול בראש", באתר דיסני+ סרטים (באנגלית) "הקול בראש", במסד הנתונים הקולנועיים KinoPoisk (ברוסית) "הקול בראש", במיזם "אישים" לתיעוד היצירה הישראלית אתרי הסרט: עמוד הסרט באתר פיקסאר (באנגלית) עמוד הסרט באתר חברת וולט דיסני (באנגלית) "הקול בראש", במסד הנתונים Big Cartoon DataBase (באנגלית) "הקול בראש", במסד הנתונים Box Office Mojo (באנגלית) שוברי הקופות העיקריים ברחבי העולם לשנת 2015, באתר Box Office Mojo (באנגלית) שוברי הקופות העיקריים ברחבי העולם בהיסטוריה, באתר Box Office Mojo (באנגלית) "הקול בראש", באתר הביקורות Rotten Tomatoes "הקול בראש", באתר הביקורות Metacritic D23 Expo: New Art From the Upcoming Disney, Pixar and Disneytoon Movies, ‏Coming Soon, ‏9 באוגוסט 2013 הקול בראש, במיזם "אישים" לתיעוד היצירה הישראלית Bryan Alexander, ‏Parents speak their mind in Pixar's 'Inside Out'‎, USA Today, ‏8 בדצמבר 2014 Ann Hornaday, ‏Inside Out’ mixes adventure and brain science to create a literal joy ride‎, Washington Post, ‏18 ביוני Brooks Barnes, ‏‘Inside Out,’ Pixar’s New Movie From Pete Docter, Goes Inside the Mind‎, The New York Times, ‏20 במאי 2015 Anne Thompson, ‏Why Pete Docter's 'Inside Out' Was So Tough to Make Into Must-See Pixar, ‏IndieWire, ‏16 ביוני 2015 Susan Wloszczyna, ‏Why Pixar Whiz Pete Docter Decided to Enter a Young Girl’s Mind -- and Turn Your Emotions Inside Out, ‏IndieWire, ‏11 ביוני 2015 Terry Flores, ‏‘Inside Out’ Director Pete Docter Talks About Animation Influences, Pixar at LAFF Master Class‎, Variety, ‏10 ביוני 2015 Terry Gross, ‏It's All In Your Head: Director Pete Docter Gets Emotional In 'Inside Out'‎, Fresh Air, ‏10 ביוני 2015 Rebecca Keegan, ‏Pete Docter turns expectations upside-down with 'Inside Out' for Pixar, ‏Los Angeles Times, ‏18 במאי 2015 Carolyn Giardina, ‏['Inside Out' Editor Reveals Pixar's Secret to Making Moviegoers Cry]‎, The Hollywood Reporter, ‏19 ביוני 2015 Germain Lussier, ‏Pete Docter and Jonas Rivera Talk ‘Inside Out’ Struggles, Score, Parks And Pixar Pressures, ‏Slashfilm, ‏20 ביוני 2015 Oliver Gettell, ‏Cannes 2015: Studios to drop in with 'Mad Max,' 'Inside Out'‎, Los Angeles Times, ‏11 במאי 2015 Jennifer Wolfe, ‏Pixar’s Inside Out Gets Official Announcement, ‏Animation World Network, ‏18 באפריל 2013 Inside Out An IMAX 3D Experience, ‏IMAX "הקול בראש", באתר עין הדג Debbie Emery, ‏Pixar's Short Film 'Lava' Announced, ‏The Hollywood Reporter, ‏9 ביוני 2014 Walt Disney Records to Release ‘Inside Out’ Soundtrack, ‏Film Music Reporter, ‏22 באפריל 2015 Franchises - Pixar, ‏Box Office Mojo יאיר רוה, סיכום 2015: מה היו הסרטים הכי נצפים ב-2015 בישראל?, בבלוג הקולנוע סינמסקופ, 22 בדצמבר 2015 Pamela McClintock, ‏Box-Office Preview: 'Jurassic World' Set to Devour Pixar's No. 1-Opening Record, ‏The Hollywood Reporter, ‏16 ביוני 2015 Rebecca Ford, ‏Box Office: 'Inside Out' Leaps to $3.7 Million, 'Dope' Takes $425K Thursday Night, ‏The Hollywood Reporter, ‏19 ביוני 2015 Keith Simanton, ‏Friday Report: 'Inside Out' 2nd Best but Beats 'Jurassic'‎, Box Office Mojo, ‏20 ביוני 2015 Pamela McClintock / Aaron Couch, ‏Box Office: 'Inside Out' Devours 'Jurassic World' Friday With $34.2M, ‏The Hollywood Reporter, ‏19 ביוני 2015 Keith Simanton, ‏'Jurassic' Rex Records‎, Box Office Mojo, ‏22 ביוני 2015 Weekly Box Office - June 19-25, 2015, ‏Box Office Mojo Anthony D'Alessandro, ‏A T-Rex-fic Weekend: ‘Jurassic World’, ‘Inside Out’ Drive Second Biggest 2015 Frame To Date With $240M, ‏Deadline, ‏21 ביוני 2015 Brent Lang, ‏Box Office: ‘Jurassic World’ Bites Into $102 Million, ‘Inside Out’ Scores With $91 Million, ‏Variety, ‏21 ביוני 2015 Bryony Gordon, ‏Why Pixar's Inside Out is the best children's film ever made, The Telegraph, 20 July 2015 Inside Out: is Pixar 3D movie 'best children's film ever'?‎, The Week, ‏23 ביולי 2015 Peter Bradshaw, ‏Inside Out review - a buoyant and sweet-natured comedy from Pixar, ‏The Guardian, ‏18 במאי 2015 Kevin Fallon, ‏"Inside Out" Star Phyllis Smith From G-Stringed Dancer to 'The Office' and Pixar‎, The Daily Beast, ‏19 ביוני 2015 Keith Simanton, ‏ Friday Report: 'Inside Out' 2nd Best but Beats 'Jurassic'‎, Box Office Mojo, ‏20 ביוני 2015 Christopher Orr, ‏Pixar's Sad Decline—in 1 Chart, ‏The Atlantic, ‏24 ביוני 2013 Michael Phillips, ‏Cannes 2015: Disney/Pixar's 'Inside Out' a return to form, ‏Chicago Tribune, ‏18 במאי 2015 Eric Kohn, ‏Review: Why 'Inside Out' is a Return to Form for Pixar, ‏IndieWire, ‏16 ביוני 2015 A. O. Scott, ‏Review: Pixar’s ‘Inside Out’ Finds the Joy in Sadness, and Vice Versa, ‏The New York Times, ‏18 ביוני 2015 Christopher Orr, ‏With Inside Out, Pixar Returns to Form, ‏The Atlantic, ‏19 ביוני 2015 James Berardinelli, ‏Inside Out, ‏Reelviews, ‏19 ביוני 2015 Pamela McClintock, ‏CinemaCon: Pixar's 'Inside Out' Premieres for Theater Owners, ‏The Hollywood Reporter, ‏22 באפריל 2015 Dave McNarry, ‏Pixar’s ‘Inside Out’ Debuts to Emotional Crowd at CinemaCon, ‏Variety, ‏22 באפריל 2015 יוני שלמון, 11 הערות על "הקול בראש", שוליית הקוסם, 28 ביוני 2015 Steve Greene, ‏Critics Pick the Best Films and Performances of 2015 in Indiewire's Annual Poll, ‏Indiewire, ‏14 בדצמבר 2015 100 הסרטים הטובים ביותר של 2015, Rotten Tomatoes 30 הסרטים הטובים ביותר של 2015, Metacritic נירית אנדרמן, "הגננת" זכה בפרס הסרט הטוב ביותר מטעם פורום מבקרי הקולנוע בישראל, באתר הארץ, 20 בדצמבר 2015 Best of 2015, ‏CriticsTop10 ציוץ של Disney D23 ברשת החברתית אקס (טוויטר), 10 בספטמבר 2022